Prozimetar
Prozimetar je naziv za književni postupak kombiniranja proze () i stiha (metrum), odnosno za delo u kojem se smenjuju stih i proza.

Književna dela u kojima se smenjuje proza i poezija prvi je, kako se veruje, u grčkoj književnosti pisao Menip iz Gadare, a taj je postupak potom u rimskoj književnosti preuzeo Marko Terencije Varon za pisanje svojih Menipskih satira. Satiričnu mešavinu proze i stiha primenjuju zatim Seneka u svojoj Apokolocintozi i Petronije u Satirikonu. U razdoblju pozne antike ovaj književni postupak dobija na popularnosti, ali gubi satirički i dobija alegorijsko-filozofski sadržaj, pri čemu su stihovi, kao i ranije, morali biti polimetrijski, tj. u različitim metrima. Naročito su dela Marcijana Kapele i Boetija, koja su u srednjovekovnoj zapadnoj Evropi bila među najčitanijim latinskim delima, mnogo doprinela popularizaciji prozimetra u zapadnoj književnosti, pa ga primenjuju, na primer, Bernard Silvester i Alan iz Lila.

Reference

Literatura 

Književni rodovi i vrste